laion/Wikipedia-Exotic huggingface dataset:
מבנה הקבורה של דואומון

מבנה הקבורה של דואומון (בצרפתית: Ossuaire de Douaumont) הוא מבנה קבורה צבאי צרפתי, שלצידו בית קברות, השוכן באתר שדה הקרב ההיסטורי של ורדן במלחמת העולם הראשונה, כ-230 קילומטרים ממזרח לפריז. במבנה ובצדו טמונים כ-146 אלף מחללי הקרב. ב-2023 הוכרז אתר מורשת עולמית של אונסק"ו בשם אתרי קבורה וזיכרון של מלחמת העולם הראשונה (החזית המערבית), הכולל בין היתר את מבנה הקבורה, את בית הקברות הצמוד לו, ואת האנדרטאות היהודית והמוסלמית בסביבה. ערך מורחב – קרב ורדן קרב ורדן היה מן המערכות העקובות ביותר מדם במלחמת העולם הראשונה. ב-1916 בחרה הקיסרות הגרמנית לרכז את מאמציה במלחמתה בחזית המערבית ועשתה זאת במתקפה על המבצרים בגזרת ורדן בצפון-מזרח צרפת. הגנרל הגרמני אריך פון פאלקנהיין יזם את המתקפה בגזרה זו במחשבה כי כך יקיז את דמו של צבא צרפת ויכריעו. בדיעבד התברר שהקרב הקיז את דמה של גרמניה באותה מידה. הקרב החל ב-21 בפברואר 1916 ונמשך 300 ימים, עד 18 בדצמבר, בשדה קרב ששטחו היה כ-20 קילומטרים מרובעים בלבד. הקרב נסתיים בכישלון גרמניה וללא הישגים קרקעיים משמעותיים לה. מספר האבדות המדויק בקרב איננו ידוע, אך הוא נע בין 700 אלף לכמיליון הרוגים, פצועים, שבויים ונעדרים לשני הצדדים יחד, מהם כ-160 אלף הרוגים צרפתים וכ-100 אלף הרוגים גרמנים. האתר שוכן בסמוך לכפר ההרוס דואומון, שנחרב במהלך קרב ורדן, ולאתר מצודת דואומון, שהייתה יעד מרכזי בו. מדובר במבנה אבן מאורך בעל קווים חיצוניים מעוגלים, שאורכו 137 מטרים. בתוכו הותקנו 52 גומחות, המיועדות לגזרות שונות של שדה הקרב. נחות בהן עצמותיהם של לפחות 130 אלף חיילים אלמונים, שנהרגו במהלך קרב ורדן, צרפתים וגרמנים כאחד, אשר נאספו באותן גזרות. חלונות בקירות החיצוניים של המבנה משקיפים אל תוך הגומחות. על גבי קירות המעבר הפנימי המרכזי של המבנה ותקרתו נקבעו לוחיות זיכרון, הנושאות שמות של חיילים צרפתים שנהרגו בקרב ומקום קבורתם לא נודע. ממרכזו של המבנה מתנשא מגדלור בן 46 מטרים, המשקיף על שדה הקרב של ורדן. מנורה אדומה ולבנה מאירה בו בשעות הלילה. במגדל קבוע גם פעמון ארד בן שתי טונות, המשמיע קולו בעת טקסים רשמיים באתר. לרגלי המבנה משתרע בית קברות צבאי צרפתי, ששטחו כ-144 דונם. נקברו בו 16,142 חללים צרפתים שנהרגו בקרב ורדן. באתר מצויים גם בית תפילה ומוזיאון, המציג תבליטים של שדה הקרב וכלי נשק שונים ממנו. מבנה קבורה זמני הוקם בשדה הקרב של ורדן ב-1920 ביוזמת מושל העיר ורדן והבישוף שלה. האתר עצמו נוסד באותה שנה, ואבן הפינה לו הונחה על ידי המרשל פטן. האתר נחנך ב-7 באוגוסט 1932 על ידי נשיא צרפת, אלבר לברן. ב-22 בספטמבר 1984 ביקרו יחד באתר נשיא צרפת פרנסואה מיטראן וקנצלר גרמניה הלמוט קוהל. בקרבת האתר הוקמו אנדרטאות לזכר החללים היהודים והמוסלמים של צבא צרפת במלחמת העולם הראשונה. בשנת 2006 הפיק שירות הדואר הצרפתי בול הנושא איור של האתר. מדיה וקבצים בנושא מבנה הקבורה של דואומון בוויקישיתוף אתר האינטרנט הרשמי של מבנה הקבורה של דואומון (בשפות מרובות) אתר המבנה תקציר מנהלים של מסמך המועמדות לאתר המורשת מ-2018, עמ' 1–12 (זמין להורדה באתר אונסק"ו (באנגלית))
סיפורי ברלין

סיפורי ברלין (באנגלית: The Berlin Stories) הוא ספר שפורסם בשנת 1945, הכולל שתי נובלות מאת כריסטופר אישרווד, והם: הפרידה מברלין (באנגלית: Goodbye to Berlin) מר נוריס מחליף רכבת (באנגלית Mr Norris Changes Trains) הספר נבחר לאחד ממאה ספרי הנובלות הטובים של המאה ה-20 על ידי הטיימס. סיפורי ברלין היו נקודת המפתח בכתיבת המחזה אני מצלמה של ג'והן ואן דרוטן כשבתורו היה ההשראה לסרט "אני מצלמה" ולמחזה והסרט קברט. דמותה של סאלי באלס (Sally Bowles) היא ככל הנראה הדמות הבולטת ביותר מסיפורי ברלין עקב התפקיד המרכזי לה היא זוכה במחזה והסרט קברט, אולם בסיפורי ברלין היא מופיעה כדמות מרכזית רק באחד הסיפורים הקצרים בתוך הפרידה מברלין. הספר "פרידה מברלין" יצא לאור בעברית בתרגום אמציה פורת במסגרת ספריה לעם של הוצאת עם עובד בשנת תשל"ו. כמו כן יצא לאור בשנית בתרגום נוסף של שאול לוין במסגרת מחברות לספרות של זמורה-ביתן בשנת 2007. שתי הנובלות מתרחשות בברלין של שנת 1931 כאשר אדולף היטלר מתחיל לצבור כוח. אישרווד מצייר את ברלין של אותה תקופת מעבר דרך בתי הקפה, הדרכים הציוריות, חיי הלילה המגוחכים בקיצוניותם, עוצמת ההמון והמליונרים. אבנר שפירא, החיים הם קברט, אלק, באתר הארץ, 7 בנובמבר 2007 סיפורי ברלין, באתר OCLC (באנגלית) סיפורי ברלין, באתר אנציקלופדיה בריטניקה (באנגלית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
קוקון

קוקון (באנגלית: Cocoon, פקעת) הוא סרט מדע בדיוני אמריקאי משנת 1985 בבימויו של רון הווארד אודות קבוצה של קשישים אשר מוצאים מעיין נעורים מעשה ידי חוצנים. בסרט מככבים דון אמיצ'י, וילפורד ברימלי, יום קרונין, בריאן דנהי, ג'ק גילפורד, סטיב גוטנברג, מורין סטייפלטון, ג'סיקה טנדי, גוון ורדון, הרטה ור וטהני וולש. בעל סירה מקבל לפתע הזמנה של סירתו ל-27 ימים כאשר במקביל אחוזה גדולה עם בריכה פרטית מושכרת ל-28 ימים. העלילה מסתבכת כשבעל הסירה מגלה שעורם של השוכרים אינו אנושי. באותה העת, חבורת קשישים עליזה המשתכנת בבית אבות, מתגנבת בחשאי לבריכה הפרטית בבית הסמוך כדי להתרענן. מהר מאוד הם מגלים שהשחייה בבריכה מחזירה להם את נעוריהם - בריאותם משתפרת וגם המוטיבציה שלהם לחיות. הסיבה, כך מתברר, היא שחייזרים משכנים מתחת לפני המים שבבריכה את הגלמים שלהם. הסרט קיבל ביקורות חיוביות באופן כללי ולציון 79% באתר ריכוז הביקורות Rotten Tomatoes, מתוך 24 ביקורות. "קוקון", במסד הנתונים הקולנועיים IMDb (באנגלית) "קוקון", באתר נטפליקס "קוקון", באתר AllMovie (באנגלית) "קוקון", באתר Rotten Tomatoes (באנגלית) "קוקון", באתר Box Office Mojo (באנגלית) "קוקון", באתר Metacritic (באנגלית) "קוקון", באתר אידיבי "קוקון", במסד הנתונים הקולנועיים KinoPoisk (ברוסית) קוקון, קדימון הסרט באתר יוטיוב "Perry Moore, 'Narnia' series executive producer, dies at 39; Don Peterman, Oscar-nominated cinematographer, dies at 79; Nancy Carr, network TV publicist, dies at 50". Los Angeles Times. 2011-02-22. נבדק ב-2011-02-23. "Cocoon' Is 50th Film For Gentleman Star". The Morning Call. נבדק ב-2010-11-07. "Cocoon (1985)". Box Office Mojo. 1985-09-29. נבדק ב-2011-10-19. "Hot Howard Actor-turned-director Makes Another Splash With `Cocoon`". Sun Sentinel. אורכב מ-המקור ב-2013-05-26. נבדק ב-2010-11-07. Friendly, David T. (1985-06-12). "Back In Splash Of Things With Cocoon". The Los Angeles Times. נבדק ב-2010-11-07. "Cocoon‎", באתר ביקורות הסרטים Rotten Tomatoes (באנגלית)
קוקון 2: החזרה

קוקון 2: החזרה (במקור: Cocoon: The Return) הוא סרט מדע בדיוני אמריקאי משנת 1988 בבימויו של דניאל פטרי. לאחר שהם פוגשים בחייזרים בשנית, שלושת זוגות הקשישים מהסרט המקורי אינם בטוחים אם הם מעוניינים לעבור לכוכב אנטריה ולחיות לנצח או אם הם מעדיפים להישאר על כדור הארץ ולהישאר בני תמותה. ג'ו (מגולם על ידי יום קרונין) לומד בהמשך כי הלוקמיה שלו חזרה והוא מבין כי הוא יבריא שוב רק אם הוא ועלמה (מגולמת על ידי ג'סיקה טנדי) יעזבו את כדור הארץ. עם זאת, כאשר עלמה נפגעת על ידי מכונית, ג'ו נותן את שארית כוחו על מנת להצילה. ארתור ובס (דון אמיצ'י וגוון ורדון) לומדים כי בס בהריון, ומחליטים לגדל את הילד בכוכב אנטריה על מנת שהם יוכלו לחיות מספיק זמן כדי לראות אותו גדל. בן ומרילין (וילפורד ברימלי ומורין סטייפלטון) מחליטים כי הם מעדיפים להישאר עם המשפחות שלהם בכדור הארץ מאשר לחיות לנצח בכוכב אנטריה. החייזרים והקשישים צריכים בהמשך לפרוץ למעבדה על מנת שהחייזרים יוכלו לקחת עימם גולם חיזרי שנלקח על ידי צוות חוקרים לכוכב אנטריה. בסוף הסרט ג'ק (מגולם על ידי סטיב גוטנברג) לוקח אותם בספינתו ללב הים, שם הם נאספים על ידי ספינת חלל של החייזרים. הסרט קיבל ביקורות שליליות ולציון 36% באתר ריכוז הביקורות Rotten Tomatoes, מתוך 11 ביקורות. "קוקון 2: החזרה", במסד הנתונים הקולנועיים IMDb (באנגלית) "קוקון 2: החזרה", באתר נטפליקס "קוקון 2: החזרה", באתר AllMovie (באנגלית) "קוקון 2: החזרה", באתר Rotten Tomatoes (באנגלית) "קוקון 2: החזרה", באתר Box Office Mojo (באנגלית) "קוקון 2: החזרה", באתר Metacritic (באנגלית) "קוקון 2: החזרה", באתר אידיבי "קוקון 2: החזרה", באתר דיסני+ סרטים (באנגלית) "קוקון 2: החזרה", במסד הנתונים הקולנועיים KinoPoisk (ברוסית) קוקון 2: החזרה, קדימון הסרט באתר יוטיוב "With 'Cocoon' Sequel, Guttenberg Repays Favor". The Morning Call. נבדק ב-2010-11-07. "Cocoon: The Return‎", באתר ביקורות הסרטים Rotten Tomatoes (באנגלית)
גאורג פון דר מרוויץ

יוהנס גאורג פון דר מרוויץ (בגרמנית: Johannes Georg von der Marwitz;‏ 7 ביולי 1856 – 27 באוקטובר 1929) היה גנרל פרשים פרוסי שפיקד על מספר ארמיות במהלך מלחמת העולם הראשונה, הן בחזית המערבית והן בחזית המזרחית. פון דר מרוויץ נולד בשטולפ בחבל פומרניה, אז בשליטת פרוסיה. הוא התגייס לצבא הפרוסי ב-1875, ומ-1883 עד 1886 למד באקדמיה הצבאית הפרוסית. עד שנת 1900 פיקד על רגימנט פרשים, ובשנה זו מונה לראש מטה הקורפוס ה-18. ב-1911 מונה למפקד הדיוויזיה ה-3, וב-1912 מונה למפקח הכללי של חיל הפרשים. פון דר מרוויץ הוצב עם פרוץ המלחמה בראש קורפוס הפרשים ה-2 בחזית המערבית והשתתף בקרב האלן. לאחר קרב זה הוא הועבר לחזית המזרחית כדי לפקד על קורפוס המילואים ה-38, שאותו הוביל בקרב השני על האגמים המזוריים בתחילת חורף 1915. לאחר מכן הועבר דרומה ונלחם יחד עם האוסטרו-הונגרים נגד האימפריה הרוסית. ב-7 במרץ 1915 הוענק לו האות פור לה מריט. לאחר שהחלים ממחלה בסתיו 1915, שירת פון דר מרוויץ בחזית המערבית כמפקד הקורפוס ה-6, בטרם חזר לחזית המזרחית עד לתום ההדיפה המוצלחת של מתקפת ברוסילוב ביוני 1916. ב-6 באוקטובר 1916 מונה לעוזרו של הקיסר וילהלם השני, תפקיד אותו עזב בדצמבר 1916 לאחר שמונה למפקד הארמייה השנייה בחזית המערבית. בנובמבר 1917 לקח חלק בהגנה בקרב קמברה, ובספטמבר 1918 מונה למפקד הארמייה החמישית עד לתום המלחמה. בתקופת המלחמה פגש את אשתו לעתיד, ויקטוריה קולדוולינג, ולהם נולדו חמישה ילדים. לאחר המלחמה פרש פון דר מרוויץ מן החיים הציבוריים. הוא נפטר בוונדיכוב שבפומרניה בשנת 1929. מדיה וקבצים בנושא גאורג פון דר מרוויץ בוויקישיתוף
Audacity

Audacity (אודסיטי או אודאסיטי) הוא עורך קול חופשי המאפשר להקליט ולערוך קובצי קול. התוכנה פועלת במערכות ההפעלה חלונות, מק, לינוקס ומערכות הפעלה נוספות. בעקבות הפשטות היחסית של התוכנה והחינמיות שלה, אודאסיטי נפוצה בקרב אנשים אשר אינם מתעסקים בעריכת סאונד כמקצוע, אלא נעזרים בה בעת הצורך כגון - פודקאסטרים, יוטיוברים, תלמידים ומורים ועוד. נכון ל-20 בינואר 2022, אודאסיטי היא ההורדה השנייה הכי פופולרית ב-FossHub עם למעלה מ-111.25 מיליון הורדות. התוכנה פותחה בתחילה על ידי המתכנתים דומיניק מאזוני ורוג'ר דאננברג מאוניברסיטת קרנגי מלון ויצאה לראשונה במהלך שנת 2000. עד כה, התוכנה מפותחת בעזרתם של מתנדבים מרחבי העולם. במאי 2021 רכשה החברה Muse Group (הבעלים של MuseScore ו-Ultimate Guitar) את הסימן המסחרי Audacity והודיע שהיא תמשיך לפתח את האפליקציה, שנותרה חופשית וקוד פתוח. לאחר הרכישה החלו להופיע בתוכנה בקשות לאיסוף אנליטיקות אנונימיות על המשתמשים, אך הם נאספו רק ממי שאישר זאת ולא כברירת מחדל. לאחר עדכון מדיניות הפרטיות, כמה מפתחים יצרו fork (פיצול) חדש של אודסיטי המנותק מ-Muse Group על בסיס הקוד הפתוח שלה. נגזרות אלה נוספו למספר נגזרות שכבר היו קימות. Audacium - פיצול ללא בדיקת עדכונים או דיווח על שגיאות, ועם תכונות חדשות. DarkAudacity - גרסה מותאמת אישית עם מצב כהה (Dark Mode) ועוד שינויים קטנים נוספים. Sneedacity - פיצול שנוצר על ידי חברי "/g/" שמסיר בדיקת עדכונים, דיווח על שגיאות ומערכת הבנייה של conan. Tenacity - פיצול שמסיר קוד בדיקת עדכונים ודיווח שגיאות שהתווסף ל-Audacity 3.0.3 (יולי 2021), מוסיף כמה פיצ'רים חדשים ומתקן כמה באגים. יכולת הקלטה ועריכה (גזירה, העתקה והדבקה). יכולת עריכה ויצוא בפורמטים: Ogg Vorbis,‏ MP3,‏ WAV,‏ AIFF,‏ Au,‏ LOF ו-WMP. תמיכה בהוספת ספריית FFmpeg חיצונית הנותנת יכולת עריכה ויצוא בכמעט כל הפורמטים הנפוצים. תמיכה במספר ערוצים ורצועות. יש להעיר כי סימולטנית אי אפשר להקליט ערוצים שונים כי לתוכנה יש כניסה אחת. דרך לעקוף בעיה זו היא לחבר לתוכנה מיקסר ואת הכלים או מיקרופונים אליו. הכנסת אפקטים כגון: אִקווֶלַייזֵר, הסרת רעשי רקע, שינוי בס וטרבל, הד, התחמקות אוטומטית, שינוי גובה הצליל, שינוי המהירות, שינוי הקצב, פעולות אוטומטיות ועוד.. בעקבות התפוצה הרבה, ניתן למצוא באינטרנט מדריכים רבים בשלל שפות וויקי על התוכנה. התוכנה תומכת בעברית ובעוד שפות רבות, אך התמיכה בפורום היא רק באנגלית, ספרדית, צרפתית, רוסית וגרמנית. הממשק הגרפי נכתב בעזרת הספרייה wxWidgets. התוכנה פותחה בעבר בסורספורג' והשתמש ב-CVS. כיום חלק מהפיתוח נעשה בעזרת שירותים של גוגל קוד (כגון מאגר Subversion) וחלק מהשירותים (כגון רשימות התפוצה) נשאר בסורספורג'. אתר האינטרנט הרשמי של Audacity Audacity, ברשת החברתית פייסבוק Audacity, ברשת החברתית אקס (טוויטר) Audacity, סרטונים בערוץ היוטיוב דף הקרדיטים באתר תוכנת Audacity דף ההורדה של אודאסיטי, באתר fosshub, ‏20/01/2022
ממנון מרודוס

ממנון מרודוס (ביוונית: Μέμνων ὁ Ῥόδιος;‏ 380 לפנה"ס - 333 לפנה"ס) היה מצביא שפיקד על שכירי חרב יוונים בשירות האימפריה הפרסית. בלט בקרבות הראשונים נגד הפלישה של מוקדון. בראשית נלחם נגד פרמניון, מצביאו של פיליפוס השני ולאחר מכן נגד אלכסנדר הגדול. תרומתו למאבק הפרסי הייתה חשובה, אך כשל במימוש תוכניתו העיקרית להעביר את המלחמה ליוון גופה בגלל מותו ממחלה. ממנון מרודוס, מאתר Livius.org (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
סטפן סופיאנסקי

סטפן אנטונוב סופיאנסקי (בבולגרית: Стефан Антонов Софиянски;‏נולד ב-17 בנובמבר 1951, סופיה, הרפובליקה העממית הבולגרית) הוא פוליטיקאי בולגרי אשר בין 1995 ל-2005 כיהן כראש עיריית סופיה וב-1997 עמד לתקופה קצרה בראש ממשלת מעבר בבולגריה. סופיאנסקי נולד בסופיה בירת בולגריה ואת השכלתו האקדמית רכש בעירו. הוא כיהן במספר תפקידים פקידותיים ציבוריים בתקופת המשטר הקומוניסטי בבולגריה. לאחר קריסת השלטון הקומוניסטי במדינה, הצטרף סופיאנסקי למפלגת איחוד הכוחות הדמוקרטיים ובהמשך הפך לסגן יושב ראשה. בנובמבר 1995 נבחר סופיאנסקי לראש עיריית סופיה והוא כיהן בתפקידו כ-10 שנים. בפברואר 1997 הטיל הנשיא פטר סטויאנוב על סופיאנסקי לעמוד בראש ממשלת מעבר, בעקבות התפטרותו של ז'אן וידנוב ועד לכניסתו לתפקיד של איוון קוסטוב. ב-2005 התפטר מתפקיד ראש עיריית סופיה כדי לכהן בפרלמנט הבולגרי. ב-1 בינואר 2007 מונה לחבר זמני בפרלמנט האירופי וזאת עד לבחירות שנערכו בבולגריה לתפקיד זה. ב-1996 חנכה הקרן הקיימת את יער בולגריה הממוקם סמוך ליער חרובית ובו הוצבה אנדרטה לכבודו של בוריס השלישי, מלך בולגריה ואשתו יואנה על פועלם להצלת יהודי בולגריה. הנושא עורר מחלוקת קשה בין משפחות הנספים בשואה מקרב יהודי תראקיה ומקדוניה לבין חלק מיוצאי "בולגריה הישנה". הוקמה ועדה בראשות השופט משה בייסקי אשר המליצה להסיר את האנדרטה. האנדרטה הוסרה ובמקומה הוקם גלעד לזכר 11,343 יהודי תראקיה ומקדוניה שהובלו למחנות ההשמדה ולכבוד העם הבולגרי. גם החלטה זו עוררה מחלוקת קשה, זכתה להדים נרחבים בתקשורת הבולגרית וסופיאנסקי ראש העירייה דאז, הציב בסופיה לאות מחאה העתק של האנדרטה שהוסרה מיער בולגריה ובה הכיתוב בעברית להנצחת המלך ואשתו. במהלך כהונתו כראש עיריית סופיה, הועלו טענות רבות כנגד סופיאנסקי על שחיתות כלכלית והוא אף הושעה מתפקידו בשלב מסוים. ב-2006, 2007 ו-2008 הועמד סופיאנסקי לדין בגין שלוש פרשיות שעסקו באי סדרים כלכליים, קבלת שוחד והטיית מכרזים, אך בכולן זיכה אותו בית המשפט מכל אשמה. ב-2008 התבטא סופיאנסקי בחריפות נגד הקהילה הגאה במדינה וציין כי לו היה עדיין בתפקיד ראש עיריית סופיה לא היה מאשר את מצעד הגאווה בעיר. סטפן סופיאנסקי, באתר הפרלמנט של בולגריה (באנגלית) אדם יהודי זוכר, באתר kotar.co.il, אוחזר ב-21 באפריל 2012. הלן חזן, וינה, הושעה ראש עיריית סופיה עקב פרשת אשטרום, באתר ynet, 13 במאי 2004 Депутатите да са 150, предлага ССД - България, dariknews.bg (בבולגרית)
דברה מרקוס

דֶּבְּרֵה מָרְקוֹס (באמהרית: ደብረ ማርቆስ; נקראת גם מָנְקוֹרָר) היא עיר ונפה באתיופיה הנמצאת במחוז מזרח גוג'ם שבמדינת אמהרה. מדיה וקבצים בנושא דברה מרקוס בוויקישיתוף תוצאות מפקד 2007 באמהרה, הסוכנות הסטטיסטית המרכזית של אתיופיה. ערך זה הוא קצרמר בנושא גאוגרפיה של אתיופיה ובנושא יישובים באפריקה. אתם מוזמנים לתרום לוויקיפדיה ולהרחיב אותו.
הפארק הלאומי בנדינגילו

הפארק הלאומי בנדינגילו הוא פארק לאומי שהוקם ב-1992 בחבל הארץ אקווטוריה, במחוזות אקווטוריה התיכונה ואקווטוריה המזרחית, הנמצאים כיום בדרום סודאן. הפארק נמצא בשטח מיוער בסמוך לנהר הנילוס הלבן, ומשתרע על פני 10,000 קמ"ר. הפארק ידוע ב"נדידה הגדולה" השנייה בגודלה בכדור הארץ (גדולה ממנה רק הנדידה בסרנגטי) של בעלי החיים שבו כמו מיני אנטילופה שונים, צבי סוף הסוואנה, קובוס שחור-רגל, והוא מהווה בנוסף בית גידול לאוכלוסיות עופות רבות ולבעלי חיים גדולים כגון הג'ירף. הפארק מכיל גם אדמות ביצה שמתפרשות עד מחוז ג'ונגליי. למרות חיות הבר הרבות שחיות בו, נמצא הפארק בזיכיון של החברה הצרפתית הבינלאומית לחיפוש גז ונפט, טוטל. ב-6 ביולי 2011, שלושה ימים לפני שדרום סודאן התנתקה מסודאן והכריזה על עצמאותה, ראשי המנהל פתחו באופן רשמי את הפארק בטקס פתיחה במעמד מושל מחוז אקווטוריה התיכונה ומנהל השלוחה הסודאנית של הסוכנות האמריקנית לפיתוח בינלאומי. הפארק הוא אחד מהפארקים הלאומיים המתויירים בעולם וחלק מהכנסותיו מיועדות להקל על העוני הרב ופיתוח שירותים חיוניים שחסרים במדינה. הפארקים הלאומיים של דרום סודאן "South Sudan's wild hope for the future". France24. 8 ביולי 2011. נבדק ב-22 ביולי 2011. {{cite news}}: (עזרה) Southern Sudan - Wildlife Conservation Society
קפה קוסטה

קפה קוסטה (באנגלית: Costa Coffee) היא רשת בתי הקפה השנייה בגודלה בעולם, אחרי סטארבקס, והגדולה ביותר בממלכה המאוחדת. בינואר 2019 נרכשה על ידי חברת קוקה-קולה תמורת 4.9 מיליארד דולר. בשנת 1971 יסדו האחים ברונו וסרג'יו קוסטה מפעל לקליית קפה בלונדון, אשר סיפק את תוצרתו לספקי שירותי הסעדה ובתי קפה באזור. בשנת 1978 פנתה החברה לעסקי קמעונאות עם פתיחת החנות הראשונה בדרך ווקסהול ברידג' בלונדון. בשנת 1995 העסק נרכש על ידי חברת ויטברד הבריטית והפך לחברת בת בבעלות מלאה. בשנת 2009 נפתח הסניף ה-1,000 של החברה בקארדיף. מאוחר יותר ויטברד רכשה גם את רשת בתי הקפה "Coffeeheaven" שפעלה בעיקר במרכז ומזרח אירופה ומיתגה את החנויות מחדש כחלק מרשת קוסטה. בסוף 2010 הפכה קוסטה לרשת בתי הקפה המובילה בממלכה המאוחדת עם נתח שוק של 37.6% (מן ההכנסות). כיום מפעילה החברה כ-3,900 סניפים, מרביתם בממלכה המאוחדת, וכמה מאות במרכז ומזרח אירופה, במזרח התיכון ובסין. סניפים רבים מצויים בחנויות הספרים "Waterstones", בחנויות "W H Smith", במלונות "רשת מריוט", ברשת בתי הקולנוע הבריטית "אודאון", ברשת חנויות "טסקו", ובסניפי "פיצה האט". הסניף הגדול ביותר ברשת נמצא בדובאי ובו 320 מקומות ישיבה. קפה נרו מדיה וקבצים בנושא קפה קוסטה בוויקישיתוף אתר האינטרנט הרשמי של קפה קוסטה (באנגלית) קפה קוסטה, ברשת החברתית פייסבוק קפה קוסטה, ברשת החברתית אקס (טוויטר) קפה קוסטה, ברשת החברתית אינסטגרם קפה קוסטה, ברשת החברתית LinkedIn קפה קוסטה, סרטונים בערוץ היוטיוב קפה קוסטה, באתר פינטרסט Whitbread PLC - Annual Report and Accounts 2015/16 בתאריך 14 באוגוסט 2016, בארכיון האינטרנט קוקה קולה רוכשת את רשת בתי הקפה הבריטית COSTA תמורת 5.1 מיליארד דולר, באתר כלכליסט, 31 באוגוסט 2018 The Coca-Cola Company Completes Acquisition of Costa from Whitbread PLC, Bloomberg, January 3, 2019
שמורת הציד ג'ובה

שמורת הציד ג'ובה היא שמורת ציד מוגנת ובית גידול לשימור אוכלוסיות ציפורים בסביבת עיר הבירה של דרום סודאן, ג'ובה, שבאפריקה. גודלה 200 קמ"ר ושטחה מוגדר כסוואנה. היא מהווה סביבת המגורים הטבעית של מינים כמו חוברת ערב ו-Heuglin's Francolin. United Nations Environment Programme. Sudan: Post-conflict Environmental Assessment. UNEP/Earthprint, 2007. ISBN 9280727028. עמודים 261-263 ערך זה הוא קצרמר בנושא דרום סודאן ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
דה מארס וולטה

דה מארס וולטה (באנגלית: The Mars Volta) היא להקת רוק מתקדם אמריקאית מאל פאסו שבטקסס, אשר הוקמה ב-2001. מנהיגי הלהקה הם הגיטריסט עומר רודריגז-לופז והסולן סדריק ביקסלר-זוולה, שהקימו את הלקה לאחר פירוק להקתם הקודמת, At The Drive-In (אנ'). הלהקה משלבת השפעות מוזיקליות רבות כולל רוק מתקדם, אקספרימנטל רוק, פיוז'ן, ומוזיקה לטינית. הלהקה ידועה בשל ההופעות החיות האנרגטיות שלהם, ובשל אלבומי הקונספט שלהם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-2009 הלהקה זכתה בפרס גראמי בקטגוריה "ביצוע הרוק כבד הטוב ביותר" עם שירם "Wax Simulacra". ב-2008 נכתב עליהם במגזין "הרולינג סטונז" שהם להקת הרוק מתקדם הטובה ביותר. ב-2012 הכריז הגיטריסט שלהם עומר רודריגז-לופז, על הפסקה זמנית, אך אמר שלא יודע אם הלהקה תחזור לנגן בעתיד. ב-2013 התפרקה הלהקה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. עומר רודריגז-לופז - גיטרה סדריק ביקסלר-זוולה - שירה חואן אלדרטה מרסל רודריגז לופז דיאנתוני פארקס פלי - גיטרה בס De-Loused in the Comatorium - 2003 Frances The Mute - 2005 Amputechture - 2006 The Bedlam in Goliath - 2008 Octahedron - 2009 Noctourniquet - 2012 The Mars Volta - 2022 מדיה וקבצים בנושא דה מארס וולטה בוויקישיתוף אתר האינטרנט הרשמי של דה מארס וולטה (באנגלית) דה מארס וולטה, ברשת החברתית פייסבוק דה מארס וולטה, ברשת החברתית אקס (טוויטר) דה מארס וולטה, ברשת החברתית אינסטגרם דה מארס וולטה, סרטונים בערוץ היוטיוב דה מארס וולטה, במסד הנתונים הקולנועיים IMDb (באנגלית) דה מארס וולטה, באתר אפל מיוזיק (באנגלית) דה מארס וולטה, באתר ספוטיפיי דה מארס וולטה, באתר סאונדקלאוד (באנגלית) דה מארס וולטה, באתר Last.fm (באנגלית) דה מארס וולטה, באתר AllMusic (באנגלית) דה מארס וולטה, באתר MusicBrainz (באנגלית) דה מארס וולטה, באתר דיזר דה מארס וולטה, באתר Discogs (באנגלית) דה מארס וולטה, באתר Songkick (באנגלית) דה מארס וולטה, באתר Genius דה מארס וולטה, באתר SecondHandSongs דה מארס וולטה, באתר בילבורד (באנגלית) דה מארס וולטה, באתר טיידל (באנגלית) אורי זר אביב, המוות לא מפחיד את להקת "מארס וולטה", באתר הארץ, 11 ביוני 2012
קפה נרו

קפה נרו (Caffè Nero) היא רשת בתי קפה שנוסדה בלונדון בשנת 1997 ומפעילה כ-500 סניפים בממלכה המאוחדת ועוד כמה סניפים בטורקיה ובאיחוד האמירויות הערביות. בשנת 1997 הקים ג'רי פורד את שלושת הסניפים הראשונים של הרשת בלונדון. בשנת 1998 נוספו שלושה סניפים בעיר. בשנת 1999 הוקם הסניף הראשון מחוץ ללונדון - במנצ'סטר. בשנת 2000 הגיע מספר הסניפים ל-31. בשנת 2001 נרשמה החברה למסחר בבורסה לניירות ערך בלונדון. עד לשנת 2004 התרחבה הרשת על ידי הקמת חנויות חדשות ורכישת רשתות קטנות עד לכ-120 סניפים. בשנת 2007 חזרה החברה להיות חברה פרטית לאחר שפורד רכש את מניותיה ומחק אותה מן המסחר בבורסה. באותה שנה נפתח גם הסניף הראשון בטורקיה. בשנת 2009 פתחה החברה סניפים ראשונים בדובאי ובאיחוד האמירויות הערביות. נכון לשנת 2014 לרשת כ-600 סניפים בבריטניה וסניפים נוספים במדינות אירופה ובמזרח התיכון. קפה קוסטה מדיה וקבצים בנושא קפה נרו בוויקישיתוף אתר האינטרנט הרשמי של קפה נרו אתר האינטרנט הרשמי של קפה נרו אתר האינטרנט הרשמי של קפה נרו אתר האינטרנט הרשמי של קפה נרו (באנגלית) קפה נרו, ברשת החברתית פייסבוק קפה נרו, ברשת החברתית אקס (טוויטר) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
ברוס מקנזי

ברוס רוי מקנזי (באנגלית: Bruce Roy McKenzie; ינואר 1919 - 24 במאי 1978) היה פוליטיקאי קנייתי, שר החקלאות בקניה תחת שלטונו של נשיא קניה ג'ומו קניאטה, ויועץ לנשיא. נטען שעבד בשביל שירותי המודיעין של בריטניה, דרום אפריקה או ישראל. מקנזי נולד בינואר 1919 בריצ'מונד (Richmond) שבמחוז נטאל בדרום אפריקה, ובצעירותו רכש השכלה חקלאית. במלחמת העולם השנייה הצטרף לחיל האוויר הדרום-אפריקאי, ובהמשך שירת תחת חיל האוויר המלכותי הבריטי. הוא שירת בצפון אפריקה, הים התיכון ובאירופה. ב-1946 היגר לקניה, ועסק בחקלאות בסביבת נקורו. ב-1945 נישא להנרייטה אדמונדסון ונולדו להם שלושה ילדים. ב-1964 התגרשו, וב-1967 נישא לכריסטינה ברידג'מן שממנה נולדו לו בת ובן. ב-1957 הצטרף למועצה המחוקקת של קניה. ב-1959 היה לשר החקלאות הקנייתי. מ-1962 שימש כשר ההתיישבות, עד פרישתו מהחיים הפוליטיים ב-1970. ב-1963 נבחר לבית המחוקקים כחבר מטעם מפלגת האיחוד האפריקני הלאומי, מפלגתו של ג'ומו קניאטה. מקנזי היה מנהלה של חברת East African Airways, עד להתמוטטותה הכלכלית ב-1977, ובהמשך היה למנהלה של חברת התעופה הלאומית של קניה, קניה איירווייז. ב-24 במאי 1978 לאחר שביקר את שליט אוגנדה אידי אמין, נהרג בהתפוצצות המטוס בחזרתו לקנייה מעל גבעות נגונג, כתוצאה מהתפוצצות פצצה שהוטמנה במתנה שקיבל. לאחר מותו תיאר ג'ומו קניאטה את מקנזי כאחד מחבריו הטובים, וכאחד האירופים הראשונים מתושבי קניה אשר שזיהה עצמו עם המאבק לעצמאות (Uhuru). שמו נקשר לסיוע לישראל במבצע אנטבה, ועל פועלו עבור קהילת המודיעין הישראלית הוענק לו לאחר מותו אות יקיר הסתר. חורשה לזכרו ניטעה בישראל בין מחלף גולני למחלף המוביל, סמוך לצומת בית רימון. Tembo7, Kenya Tembo משה נסטלבאום, היה אחראי לסיכול פעולת טרור נגד מטוס אל-על ב-76' וזכה ל"אות יקיר הסתר", באתר מעריב, 12 בספטמבר 2021 http://www.thepeerage.com/p14940.htm#i149398 http://www.statehousekenya.go.ke/hist/1963cabinet.htm Colin Leys, Underdevelopment in Kenya: The Political Economy of Neo-Colonialism, 1964-1971, University of California Press, 1974, ISBN 0520027701 . p65 הטיימס, 25 במאי 1978 Dirty Work: The CIA in Africa, עמ 151 אמנון קווה, ‏האיש שידע יותר מדי, מבט מל"מ 9, ספטמבר 1994, עמ' 7
האדמו"ר מקאליב

האם התכוונתם ל... חסידות קאלוב יצחק אייזיק טויב – מייסד החסידות והאדמו"ר הראשון מקאלוב עד ל-1821 משה חיים טויב – בנו של רבי יצחק אייזיק, חתנו של הרב צבי הירש מזידיטשוב האדמו"ר עד ל-1831 שלמה מראזלה – בנו של רבי משה חיים, האדמו"ר מראזלה עד ל-1880 יהודה צבי מראזלה – בנו של רבי שלמה, האדמו"ר מראזלה עד ל-1886 פנחס חיים מראזלה – האדמו"ר מראזלה עד ל-[[]] משה מקאלוב האדמו"ר השני מקאלוב עד ל-1936 מנחם שלמה טויב האדמו"ר השלישי מקאלוב עד ל-1978 משה טויב האדמו"ר מקאלוב אברהם מרדכי שלום מפומורין יחיאל יהודה מרוזלא – בנו של רבי פנחס חיים, האדמו"ר החמישי מראזלה מחבר הספר לב שמח החדש מנחם מנדל טאוב – היחיד מבניו של הרב יחיאל יהודה שניצל מהשואה, האדמו"ר עד לפטירתו ב-2019 ישראל מרדכי הורוביץ – נכדו החורג של הרב מנחם מנדל, נולד ב-1991, הוכתר כאדמו"ר ב-2019